Odense Adresse-Contoirs Efterretninger, 1812-10-27
11 Oct. Kongel. Resolution, hvorefter Regimenterne ei vedvarende skal gives en Ottendedeel Rekruter af deres fulde Styrke, men derimod kun saa mange, som behøves til Erstatning for det Tal udtjente Soldater, hvilke efter 8 Aars Krigstjeneste ere berettigede til Afgang fra den staaende Hær og til Overgang til de annekierede Batailloner; samt at den tilfældige Afgang skal erstattes Regimenterne, uden Hensyn til de Afgaaendes Jndrulleringstid m.v. 12 dito. Kgl. Resolution, hvorefter Portoen for hvert enkelt Brev, som forsendes med Brevposten til og fra Norge gjennem Sverrig, maae, for at dække de paa denne Route forøgede Befordrings=Omkostninger, forhøies med 6 Ls. S. D. Forordning, angaaende extraordinair, Korn- og Fourage=Leverance af Ager og EngsHartkorn i Danmark, for Betaling, til Kongelig Tjeneste, deels til Brug her i Riget, og deels til Hielp til Norges Providering, der under nærværende Omstændigheder udfordrer et saa meget større Qvantum Korns Tilførsel, som Høsten, ifølge de derom indkomne Efterretninger, har paa de fleste Steder der i Riget ikkun havt et maadeligt Udfald i indeværende Aar. Ifølge heraf skal af hver Tønde saavel kontribuerende Ager og Engs Hartkorn, som privilegerede Hovedgaardstaxters, Grevers og Friherrers privilegerede Godsers, Hirschholms Godses, de Rettens Betiente og Skovriderne tillagte Gaardes, Præstegaardes, Kjøbstædjorders og de Kongl. Færgegaardes, samt alt andet privilegeret Ager og Engs Hartkorn, af hvad Navn nævnes kan (Degneboligers allene undtaget) leveres i Sjællands Stift (Øen Samsøe derunder tillige indbegreben) og i Langeland 6 Skjepper Rug, 6 Skpr. Byg, 1 Td. 4 Skpr. Havre, 156 Pd. Høe og 156 Pd. Halm; i Lollands og Falsters Stift, 4 Skpr. Hvede, 6 Skpr. Rug, 2 Skpr. Byg, 1 Tønde, 4 Skpr. Havre, 60 Pd. Høe og 60 Pd. Halm; i Fyens Stift (Langeland undtaget) 1 Td. Rug, 5 Skpr. Byg, 1 Td. 4 Skpr. Havre, 56 Pd. Høe og 56 Pd. Halm; samt i hvert af Jyllands fire Stifter 7 Skpr. Rug, 6 Skpr. Byg, 1 Td. 3 Skpr. Havre, 32 Pd. Høe og 32 Pd. Halm, dog alt med følgende Undtagelser og nøiere Bestemmelser: Jmod at det inden næste November Maaneds Udgang anmeldes til vedkommende Amtmand, skal det være Yderne tilladt, i Sjællands og Lollands=Falsters Stift istedetfor en Trediedeel af Havren at levere 6 Skpr. Bag for 1 Td. Havre og i sidstmeldte Stift 1 Skp. Hvede for hver Skp. Rug, i Fyens og Jyllands Stifter 1 1/2 Skp. hvid Havre, naar den er frie for Svingel, for hver Skp. Byg, paa de Steder i Jyllands Stifter, hvor ikkuns avles stort og let Havre, eller Havre blandet med Svingel, bør istedetfor Havre leveres enten 4 Skpr. Rug eller 6 Skpr. Byg for hver Td. Havre; af Tyrsting og Hids Herreder i Aarhuus Amt, Ljusgaard og Fjends Herreder i Viborg Amt, Vrads og Hammerum Herreder, i Ringkjøbing Amt og Slaugs Herred i Ribe Amt skal intet Høe eller Halm leveres; og skal i øvrigt, paa Ansøgning derom, komme under nærmere Betragtning hvorvidt det kan tillades nogen Yder at levere Himmelbyg istedetfor Rug. Den Betaling, som Hs. Maj., i Overeensstemmelse med Forord. af 6 Juni 1811 81, vil tilstaae Yderne for de Kornvarer og det Høe og Halm, der saaledes leveres, skal i sin Tid af Hs. Maj. nærmere vorde bestemt, og vil da blive at gotgjøre Yderne ved Liqvidation i de Kongel. Skatter for Aaret 1813. 14 dito. Dito for Hertugdommene Slesvig og Holsteen, angaaende Udskrivning af en overordentlig Leverance af Rug, Byg, Havre, Høe og Halm til Kongel. Tjeneste i dette og næstfølgende Aar, hvorefter skal leveres i Landdistrikterne af enhver Ploug 2 1/2 Tønde Rug, 2 1/2 Td. Byg, 4 1/2 Td. Havre, 380 Pund Høe og 380 Pund Halm, alt efter dansk Maal og Vægt. Paa Ansøgning inden næste 1 Dec. kan bevilges istedetfor 1 Td. Byg at levere enten 6 Skpr. Hvede, 6 Skpr. Rug eller 1 1/2 Td. Havre.